PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti  17.10.2000

Nr.  500


A V I Z 

asupra proiectului de Lege pentru aprobarea Ordonanţei de urgenţă nr.147/2000 privind transformarea titlurilor de stat seria 2001/VAL B.C.R.  exprimate în valută în titluri de stat  exprimate în lei în condiţiile Ordonanţei nr.134/2000 pentru modificarea caracteristicilor unor titluri de stat emise pe bază de legi speciale.

                        În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.147/2000 privind transformarea titlurilor de stat seria 2001/VAL B.C.R.  exprimate în valută în titluri de stat exprimate în lei în condiţiile Ordonanţei nr.134/2000 pentru modificarea caracteristicilor unor titluri de stat emise pe bază de legi speciale, trimis cu adresa nr.500  din 9 octombrie 2000, înregistrată sub nr.1047/XVIII/11 din 9 octombrie 2000. 



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere proiectul de lege menţionat mai sus, în şedinţa din 17  octombrie 2000. 



În urma examinării, membrii comisiei au hotărât, cu majoritate de voturi, să îl avizeze favorabil.



În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,                                 SECRETAR, 

          Emil Teodor Popescu                        Nicolae Grădinaru  

red. consilier 

Diaconu Dumitra

